**Prehlásenie zákonného zástupcu/ plnoletého žiaka**

Podľa manuálu pre stredné školy a školské zariadenia, ktorý upravuje organizáciu a podmienky výchovy a vzdelávania pre školský rok 2020/2021, vydaného Ministerstvom školstva, vedy, výskumu a športu SR a zverejneného na [www.minedu.sk](http://www.minedu.sk), zákonný zástupca:

* Zodpovedá za dodržiavanie hygienicko-epidemiologických opatrení pri príchode žiaka do školy a pri odchode žiaka zo školy (nosenie rúšok, dodržiavanie odstupov,  
  dezinfekcia rúk v zmysle aktuálnych opatrení ÚVZ SR).
* Zabezpečí pre svoje dieťa každý deň dve rúška (jedno náhradné, musí mať pri sebe  
  v prípade potreby) a papierové jednorazové vreckovky.
* Dodržiava pokyny riaditeľa školy, ktoré upravujú podmienky prevádzky  školy na školský rok 2020/2021.
* Predkladá pri prvom nástupe žiaka do školy čestné vyhlásenie (príloha č. 4) alebo po každom prerušení dochádzky žiaka do školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 5).
* V prípade, že má u svojho dieťaťa podozrenie alebo potvrdené ochorenie na COVID-19, bezodkladne o tejto situácii informuje triedneho učiteľa a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je prerušená dochádzka do školy. Ak ide o plnoletých žiakov, plnia uvedené povinnosti osobne. Ak ide o žiakov, ubytovaných v školskom internáte, uvedené povinnosti na nevyhnutne potrebný čas plní školský internát, a to aj v prípade plnoletých ubytovaných žiakov.

V ...............................................dňa .....................................

|  |  |
| --- | --- |
| Meno a priezvisko zákonného zástupcu/plnoletého žiaka |  |
| Podpis |  |

**Opatrenia školy kvôli prevencii nákazy COVID – 19**

* Pri ceste do školy sa žiaci riadia aktuálnymi opatreniami ÚVZ SR a pokynmi RÚVZ.
* Odporúčame minimalizovanie zhromažďovania osôb pred školou a pred školským internátom.
* V budovách školy dodržiavať pravidla na princípe ROR ( Rúško, Odstup, Ruky),
* Pri vstupe do budovy vykonať dezinfekciu rúk.
* Umývať ruky bežným spôsobom, ktorý je v súlade s aktuálnymi hygienicko – epidemiologickými nariadeniami.
* Nosiť rúško všade vo vnútorných priestoroch strednej školy, ak nie je určené inak z nariadenia ÚVZ SR.
* Každý deň mať v škole dve rúška ( jedno náhradné, musí mať pri sebe ) a papierové jednorazové vreckovky.
* V miestnosti, v ktorej sa zdržuje trieda, je potrebné zabezpečiť časté a intenzívne vetranie.
* Prestávky medzi hodinami realizovať v danej triede pri priamom vetraní.
* Povinne dodržiavať hygienické pravidla pri kašľaní a kýchaní.
* V školskej jedálni dodržiavať pravidla na princípe ROR, rúško je povolené dať dole iba pri konzumácii jedla.
* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov školy, školskej jedálne alebo školského internátu.
* Ak žiak v priebehu dňa vykazuje niektorý z možných príznakov COVID-19, bezodkladne je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú.
* Zákonný zástupca predkladá pri prvom nástupe žiaka do školy čestné vyhlásenie alebo po každom prerušení dochádzky žiaka do strednej školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.

V Bardejove 28.08.2020 Ing. Jaroslav Bujda

riaditeľ školy